**Cyfarfodydd Tiwtoriaid**

**25 Ionawr 2021** (22 yn bresennol)

|  |
| --- |
| **Cwestiwn ysgrifenedig** |
| Cafwyd cwestiwn yn gofyn am syniadau o ran beth i’w wneud rhithiol yn lle’r gweithgareddau codi a chrwydro a gynhelir yn y dosbarth. Cafwyd rhai syniadau:  **Holiadur**: Dylid rhannu’r dysgwyr yn grwpiau bach gan roi cyfarwyddiadau i un dysgwr gymryd y golofn gyntaf a holi’r un cwestiwn i bawb. Mae pawb yn y grŵp wedyn yn symud ar draws y colofnai.  **Anfon gwybodaeth ymlaen llaw**: Gyda gweithgareddau lle mae dysgwyr yn crwydro i gasglu atebion oddi wrth ei gilydd, gellir anfon hanner yr atebion at hanner y dosbarth, a’r hanner arall at yr hanner arall. Gellir wedyn eu rhannu’n barau i holi cwestiynau ei gilydd. Rhaid cadw nodyn o bwy sy wedi cael pa gwestiynau er mwyn gallu trefnu’r grwpiau yn y dosbarth. |
| **Cwestiynau llafar** |
| Gofynnwyd sut mae defnyddio’r cardiau sydd yn y blychau adnoddau. Mae’r canllawiau’n cyfeirio at atodiadau, sef y cardiau sydd yn y blychau.  Dangoswyd i bawb lle mae cael hyd i’r canllawiau ar y Safle. Nodwyd bod Canllawiau Canolradd 2 ac Uwch 3, Rhan 2 yn cael eu dylunio nawr a byddan nhw ar gael yn fuan. Gallwn ddarparu fersiynau Word os bydd angen. |
| **Technoleg** |
| Aed dros nifer o bwyntiau:   1. Creu **pôl yn Zoom** y gellir ei ailddefnyddio. Dyma’r camau: [**Cyfarwyddiadau**](https://3iuf964dz0dc36pr1x2v7jis-wpengine.netdna-ssl.com/wp-content/uploads/2020/04/How-to-Create-Zoom-Polling-Templates.pdf) 2. Creu **pôl yn nearpod**. Dyma’r camau:[**Cyfarwyddiadau**](https://www.youtube.com/watch?v=kjim0ve8FM8) 3. Marcio **Gwaith Cartref yn Teams**. Dyma’r camau: [**Cyfarwyddiadau**](https://www.youtube.com/watch?v=7kNoT_Z5nII) 4. Eglurwyd bod yr holl adnoddau sain a fideo yn y [**dropbox**](https://www.dropbox.com/sh/ip4f34a7hs68ynb/AACZzq_NlUvU7LzqIXdzS-PRa?dl=0) a anfonwyd at bob tiwtor mewn ebost. Ni ellir rhoi’r ddolen ar y Safle am fod rhai o’r fideos (lefel Uwch) dan amodau hawlfraint gyfyngedig. Nododd Siân Merlys ei bod yn ddefnyddiol cadw’r ddolen yn hygyrch, e.e. mewn ‘sticky note’ ar y sgrin.   Cysylltwch â Mair am gyfarwyddiadau pellach. **mair.lenny.turner@dysgucymraeg.cymru** |
| Cyfarfod nesaf: 8 Chwefror am 2pm. |